b'\n_START_ARTICLE_\nPitrags\n_START_PARAGRAPH_\nPitrags (livisk: Pitr\xc3\xb5g) er en landsby med 44 indbyggere i Kolkas pagasts, Dundagas novads i det vestlige Letland ved Irbestr\xc3\xa6dets kyst, 15 kilometer fra pagastens hovedby Kolka, 28 kilometer fra novadens hovedby Dundaga og 179 kilometer fra Riga, hovedstaden i Letland._NEWLINE_Pitrags er en gammel livisk landsby, som f\xc3\xb8rste gang n\xc3\xa6vnes i skriftlige kilder i 1582. If\xc3\xb8lge legenden blev Pitrags etableret af fire br\xc3\xb8dre fra \xc3\x98sel, hvis opf\xc3\xb8rte hus er den \xc3\xa6ldste ejendom i landsbyen. I 1826 var der 11 ejendomme i landsbyen med i alt 190 indbyggere; i 1937 \xe2\x80\x93 12 landbrug og 38 fiskerbrug. I midten af det 19. \xc3\xa5rhundrede etableredes en kro i Pitrags, i 1902 et bedehus for baptister. I sovjettiden opf\xc3\xb8rtes et fisker\xc3\xb8geri, som dog ligger forladt i dag.'